google/wiki40b huggingface dataset:
Roaming

Roaming je poskytnutie telekomunikačného spojenia účastníkovi na mieste mimo krajiny, v ktorej má účastník zaregistrované telekomunikačné služby.
V praxi to znamená, že ak ste účastníkom domovskej mobilnej siete a nachádzate sa mimo územia krajiny, kde daný mobilný operátor poskytuje svoje služby so svojím pokrytím, mobilný telefón začne vyhľadávať najsilnejší dostupný signál a zaregistruje sa v sieti. Je potrebné, aby domovský mobilný operátor mal s operátorom, ktorého služby chcete využívať, uzatvorenú platnú roamingovú zmluvu.
Roaming pracuje na odovzdaní informácií od vášho domovského poskytovateľa služieb danému operátorovi o službách, ktoré Vám v plnom rozsahu dodá. Ak vo vašej domovskej sieti využívate služby ako SMS, MMS, GPRS, tieto služby budú prístupné taktiež aj u vybraného roamingového partnera v nezmenenom rozsahu. V tomto prípade sú rozdielne len ceny za ich poskytovanie, ktoré vám vyúčtuje váš domovský mobilný operátor.

Ceny roamingu v Európskej únii

Od leta 2009 minúta volania v rámci krajín Európskej únie zlacnie zo 46 centov na 43 centov bez DPH. Zníži sa aj cena za odoslanie SMS správy - z priemerných 29 centov klesne na 11 centov bez DPH. Podľa prijatého nariadenia Európskeho parlamentu z 22. apríla 2009 sa každý rok do roku 2011 bude cena roamingových volaní v rámci EÚ znižovať.
Mesnil-Follemprise

Poloha

Obec má rozlohu 7,48 km². Najvyšší bod je položený 211 m n. m. a najnižší bod 103 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hugo Junkers

Život

Hugo Junkers začínal ako technik zaoberajúci sa plynovým kúrením. V roku 1892 si zariadil firmu na výrobu plynových prietokových ohrievačov a plynového kúrenia Junkers & Co. Už v roku 1894 prihlásil patent na prvé plynové kúpeľné kachle, ktoré sa stali známe pod označením Junkers Gas-bade-ofens. Avšak omnoho viac než o vývoj plynových kúpeľných kachlí sa Junkers zaujímal o vytvorenie použiteľného plynového motora. 
V priebehu týchto prác zostrojil v roku 1892 celkom iný objav - zariadenie na meranie skupenského tepla kalorimeter, ktorý podstatne ovplyvnil budúcnosť celej oblasti tepelnej techniky. Pri práci na plynovom motore v koniarni prerobenej na dielňu v Dessau, sa totiž potvrdilo to, na čo už poukazovalo mnoho vedcov: Kto chce skúmať plynové motory, ten musí dokázať presne určiť výhrevnosť plynu. Pre tieto účely však v tej dobe neexistovali žiadne vhodné meracie aparatúry. Myšlienkou Junkersa preto bolo vytvoriť kalorimeter (zariadenie na meranie tepla), ktorý dokáže zmerať akékoľvek teplo, ktoré spaľovaný plyn predáva konštantnému pretekajúcemu množstvu vody, a následne indikovať túto hodnotu na stupnici - ako výhrevnosť plynu. 
V roku 1931 dodal na trh prvý automatický plynový prietokový ohrievač vody s automatickým otváraním prívodu plynu do horáka po otvorení vodovodného uzáveru. Keď v roku 1932 dodala jeho továreň v Dessau miliónty plynový ohrievač vody, zanechal jej zakladateľ výrobu tepelnej techniky, aby sa mohol ďalej venovať už iba výrobe lietadiel.
Najviac slávy mu priniesol vývoj lietadiel. Postavil vlastnú továreň a vyrobil prvé celokovové dopravné lietadlo Junkers F-13. Z jeho konštrukčnej kancelárie vyšiel aj vo svojej dobe veľmi obľúbený Junkers Ju 52, nechválne známy Junkers Ju 87 Stuka, univerzálny Junkers Ju 88, ale aj mnohé ďalšie stroje, ktoré nemalou mierou zasiahli do druhej svetovej vojny.
Kavitácia

Kavitácia (z latinského cavitas – dutina), je hydrodynamická dutina, vytvorená v kvapaline pri prudkom lokálnom poklese okolitého tlaku. Po zániku podtlaku, ktorý ju vytvoril kavita zaniká implóziou.
Ak kvapalinu z fyzikálneho hľadiska považujeme za nestlačiteľnú, potom prudký lokálny pokles tlaku spôsobí odčerpanie kvapaliny z určitého miesta, pričom okolitá kvapalina nestihne na uvedené miesto (kvôli zotrvačnosti a viskozite) hneď natiecť. Tak na chvíľu vznikne vákuová "bublina" – kavita. Kavita je spočiatku vákuovo "prázdna", ak však dynamický podtlak trvá môžu do nej difundovať pary zo stien kavity. Po zmiznutí budiaceho podtlaku kavita skolabuje (okolitá kvapalina prudko vyplní prázdny priestor), pričom vznikne rázová vlna – mikrovýbuch, ktorý sa šíri kvapalinou do okolia a prejavuje sa akustickým pulzom. Ak sa v mieste implózie nachádza pevný materiál (lopatka turbíny, lodná skrutka, potrubie a pod.) má to naň deštruktívny účinok. Prejavuje sa vytrhávaním mikročiastočiek materiálu, čo spôsobuje rýchle opotrebenie. Na vznik kavity má vplyv hlavne rýchlosť prúdenia (veľkosť podtlaku), povrchové napätie kvapaliny a jej viskozita.
Kavitácia vzniká v technických zariadeniach pohybujúcich sa rýchlo v kvapaline. Napr. na lopatkách lodných skrutiek, lopatkách turbín, v čerpadlách, v ohyboch rúr a pod. Kavitácia vytvára hluk, nestabilitu chodu, zvyšuje drsnosť povrchu čím znižuje účinnosť zariadení, poškodzuje povrchy vytrhávaním materiálu (tzv. kavitačné opotrebenie), ale i spevňovaním, čo vedie k vzniku trhlín.
Saint-Hilaire (Aude)

Poloha

Obec má rozlohu 23,02 km². Najvyšší bod je položený 582 m n. m. a najnižší bod 146 m n. m.

Obyvateľstvo

Počet obyvateľov obce je 740 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Biot

Poloha

Obec má rozlohu 13,18 km². Najvyšší bod je položený 1 870 m n. m. a najnižší bod 660 m n. m.

Obyvateľstvo

Počet obyvateľov obce je 468 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mesnil-Patry

Poloha

Obec má rozlohu 3,51 km². Najvyšší bod je položený 97 m n. m. a najnižší bod 69 m n. m.

Obyvateľstvo

Počet obyvateľov obce je 290 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rybník (vodná plocha)

Rybník je umelo vytvorené vodné dielo, určené predovšetkým na chov rýb, vodných živočíchov alebo regulovanie biodiverzity jednotlivých živočíšnych druhov.

Využitie

Je určené na chov rýb, vodných živočíchov, regulovanie biodiverzity živočíchov a v záhradníctve ako ozdobný prvok v okrasných záhradách.
Abbádovci

Abbádovci bola islamská dynastia vládnuca v 11. storočí španielskej Seville. Jej zakladateľ bol kádi Kásim Mohammad, ktorý vládol v období 1023 – 1042. Vyhlásil nezávislosť od Córdoby a pustil sa do obsadzovania okolitých území. Vo výbojoch pokračoval aj jeho syn Abbád al-Mutadíd, vládnúci v rokoch 1042 – 1068. Abbádov syn Mohammed al-Mutamid dokonca v roku 1068 dobyl Córdobu. Voči tejto územnej expanzii sa postavil na odpor kráľ Kastílie a Leónu Alfonz VI., ktorý však v roku 1086 podľahol spojeným silám Abbádovcov a Almorávidovcov. Toto víťazstvo však znamenalo i koniec tejto vládnucej dynastie, pretože vládu nad ich územím prevzali práve Almorávidovci.
Viâpres-le-Petit

Poloha

Obec má rozlohu 11,13 km². Najvyšší bod je položený 134 m n. m. a najnižší bod 81 m n. m.

Obyvateľstvo

Počet obyvateľov obce je 125 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosario

Geografia

Mesto leží na rieke Paraná na juhu provincie Santa Fe. Viaceré predmestia sú roztiahnuté pozdĺž rieky v dĺžke takmer 50 kilometrov. Napriek svojej veľkosti je mesto iba hlavným mestom departmentu, hlavné mesto provincie je 170 km severne od Rosaria ležiace Santa Fe.

Dejiny

Dlhodobé osídlenie oblasti dnešného Rosaria začalo v 17. storočí. Prvým vlastníkom pôdy sa stal Luis Romero de Pineda a prvé oficiálne založenie koloniálneho sídla bolo zahájené Santiagom de Montenegro, ktorý bol v roku 1751 zvolený za starostu.
Konkrétny dátum založenia sa však nedochoval. Mesto sa v 18. storočí rozvíjalo iba pozvoľna z malej osady postavenej okolo kaplnky Panny z Rosaria, odkiaľ mesto získalo svoje meno (rosario znamená po španielsky ruženec). Roku 1811 bol severne od dnešného mesta založený vojenský oddiel, v ktorom o rok neskôr generál Manuel Belgrano prvýkrát vytiahol na žrď vlajku Argentíny. Túto udalosť dodnes pripomína veľký pomník v centre mesta.
Mesto začalo rýchlo rásť až v 19. storočí, najmä od roku 1880, kedy bolo Európanom uľahčené sťahovanie do Argentíny, čo znamenalo príchod niekoľko desiatok tisíc ľudí do Rosaria. Na konci 19. storočia malo Rosario už osem poschodí vysokú obilnicu, 3 zlievárne, 5 píl s vodným pohonom, 5 parných mlynov na obilie, 4 garbiarne, 3 pivovary, 5 tlačiarní, jednu tehelňu, a výrobňu džemov. V roku 1887 bolo sčítanie obyvateľov s výsledkom 50 914.
14. júna 1928 sa v meste narodil revolucionár Ernesto Guevara de la Serna, neskôr známy ako Che Guevara a pobočník Fidela Castra. 24. júna 1987 sa tu narodil slávny futbalista Lionel Messi.
Mnet Video Music Awards 1999

Detaily

Udeľovanie cien začalo pod názvom Mnet Video Music Awards, ale už pri druhom ročníku sa zmenil. V tom čase to boli prvé a jediné kórejské ceny za videoklipy. Oceňovanie tvorilo spolu 14 kategórií vrátane ceny Najlepší medzinárodný interpret. Veľkými cenami (takzvané ceny Däsang) boli Najpopulárnejší videoklip a Videoklip roka.
Maisoncelle-Tuilerie

Poloha

Obec má rozlohu 7,72 km². Najvyšší bod je položený 188 m n. m. a najnižší bod 110 m n. m.

Obyvateľstvo

Počet obyvateľov obce je 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätých archanjelov Michala a Gabriela (Margine)

História

Kostol bol postavený v roku 1700, v 1780 bol namaľovaný interiér. V roku 1899 maliar Hackman Mor znova vymaľoval väčšinu interiéru.
System of a Down

História skupiny

V roku 1993 stretol v Los Angeles Serj Tankian gitaristu Darona Malakiana. Obaja v tom čase hrali v iných kapelách. Napokon však našli k sebe cestu, keď zistili, že majú toho veľa spločného. Spolu s bývalým členom, bubeníkom Ontronikom Khatchaturianom, ktorého neskôr nahradil John Dolmayan, vytvorili kapelu menom Soil. Shavo Odadijan (tiež arménskeho pôvodu) trávil veľa času so Soil a po čase bol požiadaný o to, aby sa stal ich manažérom. Neskôr sa však stal plnohodnotným členom kapely, kde hrá na basgitare. Výsledok tohto zloženia bol vznik kapely System of a Down v roku 1995. S Andranikom nahrali prvé demo nahrávky, ale po vážnom zranení ruky kapelu opustil a jeho miesto zaujal spomínaný John Dolmayan.
Na jedno vystúpenie v Hollywoode (Viper Room) si Guy Oseary z Maverick Records zavolal priateľa a producenta Ricka Rubina, ktorý produkoval hudbu pre skupiny ako Slayer, Red Hot Chilli Peppers, Danzig, Johnny Cash a Beastie Boys. Rick bol taký nadšený z hudby, že získal kapele zmluvu s American Records a produkoval ich prvý album z roku 1998.
Po troch rokoch vystupovania ako predkapela na turné Slayer a účasti na Ozzfeste skupina vydala druhý album s názvom Toxicity v auguste 2001. Ten znamenal pre kapelu obrovský úspech. Vzhľadom na fakt, že sa zvyšné demá, ktoré vznikli pri nahrávaní Toxicity, dostali na internet, tretí album prišiel v novembri 2002 pod názvom Steal This Album (podľa Steal this book). Jeho predajnosť sa už ráta na desaťtisíce kópií.
Tretí album sa však od predchádzajúcich líšil hlavne tým, že k nemu nebolo žiadne turné a nebyť vojny v Iraku, zrejme by nevzniklo ani video k skladbe „Boom!“. Po trojročnej pauze kapela v rámci jedného kalendárneho roku vydáva dvojalbum Mezmerize/Hypnotize, s ktorým sa hneď dvakrát dostala na samý vrchol hitparády Billboardu (v ich kariére je to tretíkrát, prvýkrát sa im to podarilo s albumom Toxicity z roku 2001). Niečo podobné sa doteraz podarilo len The Beatles – v roku 1996 s kompiláciami Anthology 2 a Anthology 3 – a o dva roky neskôr raperovi DMX s jeho prvými dvoma sólovými počinmi.

Hudobný štýl

Stephen Thomas Erlewine z Allmusic povedal „podobne ako viacero metalových skupín z 90. rokov, skupina System of a Down balansuje medzi undergroundovým thrash metalom a metalovými alternatívnymi rockermi 90. rokov ako Jane's Addiction“.
Štýlová rôznorodosť a úroveň experimentovania skupiny, robí obtiažnosti so štýlovým popísaním jej tvorby. Medzi jej štýly patria alternatívny metal, alternatívny rock, art rock, experimentálny metal, experimentálny rock, hard rock, heavy metal, new prog, nu metal, progresívny metal, progresívny rock a thrash metal.
Skupina používa množstvo hudobných nástrojov ako elektrická mandolína, barytónové elektrické gitary, akustické gitary, údy, sitary a dvanásťstrunové gitary.

Ovplyvnenie

Medzi interpretov, ktorý ovplyvnili tvorbu skupiny System of a Down patria hudba Stredného východu, Ozzy Osbourne, Dead Kennedys, Frank Zappa, Slayer, Mike Patton, Mr. Bungle a Van Halen.
Vydranka

Vydranka alebo Vydraňka je vodný tok na severovýchodnom Slovensku, ľavostranný prítok Laborca s dĺžkou 13,5 km.
Pramení v Laboreckej vrchovine, pod Lupkovským priesmykom (640 m n. m.), v nadmorskej výške okolo 590 m n. m., v blízkosti slovensko-poľskej hranice.
V nadmorskej výške 526,4 m n. m. priberá svoj prvý prítok a tečie severozápadným smerom. Preteká okrajom obce Palota, kde priberá sprava Palotský potok (435,0 m n. m.) a následne tiež sprava potok Polianky. Ďalším pravostranným prítokom je Jurčov potok (363,1 m n. m.). Pri obci Vydraň sa koryto postupne stáča na juhozápad a výraznejšie rozširuje. Následne preteká územím Medzilaboreckej brázdy, preteká mestom Medzilaborce, pri ktorom sa vlieva do Laborca.
Prechádzka v oblakoch

Dej

Seržant Paul Sutton (Keanu Reeves) sa po skončení druhej svetovej vojny vracia za svojou ženou Betty do San Francisca, s ktorou sa vzali po krátkej známosti len deň pred jeho odchodom do armády. Veľmi rýchlo zistí, že manželka jeho listy ani neotvorila a sklamaný sa pokúša nájsť nové uplatnenie ako predajca čokolády. Na služobnej ceste stretne príťažlivú mladú dámu Viktóriu, vracajúcu sa z vysokoškolského internátu na rodinnú farmu. Viktória sa mu zverí, že má strach z prísneho otca, ktorý je tvrdým zástancom tradícií a rodiny. Mladú študentku, budúcu mamičku, po romániku opustil partner, čím prináša tieň hanby na celú rodinu. Paul sa preto ponúkne sprevádzať Viktóriu ako jej nový manžel a otec dieťaťa, čomu však nie všetci v rodine uveria. Despotický otec upodozrieva mladý pár z klamstva, ktoré sa mu potvrdzuje ich odmeraným správaním. Tajné pokusy o útek Paula z farmy s veľkým úspechom narúša starý otec Don Pedro (Anthony Quinn), ktorý veľkou mierou pomôže k vzniku puta medzi mladým párom. Oslava úrody a s ňou spojená veselica ešte viac zblíži Paula a Viktóriu a pod vplyvom rodiny začína v ich lásku veriť aj predtým odmeraný otec.
V najnevhodnejšom čase, krátko po tom, ako otec Alberto súhlasí s ich svadbou v kostole, Paul napokon predsa len odíde, čo veľmi ťažko znáša práve otec Viktórie. Po nečakanom návrate Paul prichytí manželku s cudzím mužom, čo uľahčí jeho rozhodnutie vybaviť rozvod a vrátiť sa za Viktóriou. Pri návrate na farmu Paul nachádza zlomeného otca rodiny, ktorý pri roztržke spôsobí veľký požiar. Napriek veľkému úsiliu sa vinohrad zachrániť nepodarí a je tak ohrozená existencia celej farmy. Paul nachádza nepoškodený koreň, ktorý dáva nádej na záchranu generácie budovanej tradície vinohradníctva. Alberto napokon prijíma Paula do rodiny.
Dawn (sonda)

Dawn (z angl. úsvit) je misia NASA k najväčším objektom hlavného pásu, planétke 4 Vesta a trpaslíčej planéte 1 Ceres. Odštartovala 27. septembra 2007 a na obežnú dráhu prvého zo svojich cieľov by mala byť navedená svojimi iónovými motormi v septembri 2011. O rok neskôr by sa mala od Vesty vypraviť na druhú časť svojej cesty a v januári 2015 by mala doraziť na obežnú dráhu planéty Ceres. Počas svojich orbitálnych misií by mala zhromažďovať dáta charakterizujúce obe telesá (snímky povrchu, merania gravitačného poľa, spektrometria hornín) a prispieť tak k poznanie tejto významnej oblasti slnečnej sústavy, ktorá dodnes uchováva stopy vzniku nášho planetárneho systému. Nie je vylúčené, že po ukončení primárnej misie bude navedená na novú dráhu, ktorá jej umožní preskúmať ešte ďalšie telesá hlavného pásu.

Priebeh misie

Misia bola oficiálne potvrdená NASA v decembri 2001 a práce na príprave sondy začali hneď po schválení. Už ale dva roky potom bol projekt po prvýkrát zrušený – toto rozhodnutie bolo zmenené vo februári 2004 a práce pokračovali. V októbri 2005 boli však znovu pozastavené a v marci 2006 bola vedením NASA celá misia opäť zrušená. Po hlasitých protestoch vedeckej komunity a tlaku medzinárodných partnerov (nemecká DLR a Ústav Maxa Plancka dodali snímkovaciu kameru a talianska ASI mapovací spektrometer) bolo rozhodnutie preskúmané a opäť zmenené. Sonda napokon odštartovala 27. septembra 2007 o 11:34 UTC pomocou nosnej rakety Delta II.
Vďaka iónovému motoru sonda postupne približovala svoju dráhu k planétke Vesta. 17. februára 2009 uskutočnila kvôli gravitačnému manévru prelet okolo planéty Mars vo vzdialenosti 549 km. 16. júla 2011 Dawn úspešne prešla na obežnú dráhu okolo Vesty a spustila jej detailný prieskum. Svoju dráhu Dawn postupne znižovala až na vzdialenosť 210 km nad povrchom. Obežnú dráhu Vesty opustila sonda Dawn 5. septembra 2012 a zamierila k Ceresu. Na jeho dráhu sa úspešne usadila 6. marca 2015, pričom jeho prieskum spočiatku spustila na orbite o výške 13 500 km a v júni znížila dráhu na výšku 4 400 km.
1. novembra 2018 NASA vydala stanovisko o prerušení komunikácie so sondou a ukončení misie. Dôvodom je, že sonde došlo palivo (hydrazín). Sonda tak nemôže meniť polohu aby si dobila energiu a natočila satelity na komunikáciu so Zemou.
Paray-sous-Briailles

Poloha

Paray-sous-Briailles má rozlohu 22,18 km². Najvyšší bod je položený 266 m n. m. a najnižší bod 228 m n. m.

Obyvateľstvo

Paray-sous-Briailles má 632 obyvateľov (2009).
Graf vývoja obyvateľstva:
Zdroje: INSEE
Les Salles

Poloha

Obec má rozlohu 25,22 km². Najvyšší bod je položený 963 m n. m. a najnižší bod 636 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Haon-le-Châtel (obec)

Poloha

Obec má rozlohu 0,87 km². Najvyšší bod je položený 463 m n. m. a najnižší bod 363 m n. m.

Obyvateľstvo

Počet obyvateľov obce je 591 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kúpili sme ZOO

Dej

Hlavným hrdinom príbehu je rodina Benjamina Meea (Matt Damon), ktorá po strate manželky a matky detí Katherine (Stéphanie Szostak) zažíva krízu. 14 ročný syn Dylan (Colin Ford) bol vyhodený zo školy, a tak sa otec rodiny rozhodne pre radikálny krok. Verí, že zmena bydliska pomôže rodine napredovať, preto dá v práci výpoveď a začne hľadať nový dom. V náročnej úlohe mu výdatne pomáha 7 ročná dcéra Rosie, s ktorou navštívia niekoľko sídiel. Po čase narazia na veľký dom, ktorý zodpovedá ich predstave, no ako sa vzápätí ukáže, má v zálohe tajomstvo. Je súčasťou zooparku, ktorý bol pred časom zatvorený, no stále sa v ňom nachádza zver a jej ošetrovatelia. Zaskočený Benjamin, vidiac radosť dcéry Rosie súhlasí s kúpou pozemku a púšťa sa do spoznávania svojich zamestnancov i zvierat.
Syn Dylan zmenou bydliska a odlukou od priateľov nie je nadšený, čo dáva pocítiť celému svojmu okoliu. Časom sa jeho oporou stáva 13 ročná Lily, ktorá pomáha správkyni ZOO Kelly Fosterovej (Scarlett Johanssonová). Celý kolektív začne s prácami, ktoré umožnia otvorenie ZOO pre verejnosť. To sa spoločným úsilím napriek mnohým problémom napokon podarí a celý areál je sprístupnený. Práca zblíži Benjamina so synom, no spoločné city sa rozhoria medzi Benjaminom a Kelly. Veľkou zmenou prechádza Dylan, ktorý sa zbližuje s Lily a stáva sa skutočným členom tímu.
Nezamýšľané dôsledky ľudského jednania

Nezamýšľané dôsledky ľudského jednania sú v spoločenských vedách výsledky, ktoré neboli zamýšľané cieľavedomou činnosťou. Tento termín bol spopularizovaný v 20. storočí americkým sociológom R. K. Mertonom.

História

Myšlienka nezamýšľaných dôsledkov sa datuje do obdobia života Johna Locka, ktorý diskutoval o nezamýšľaných dôsledkoch regulácie úrokových sadzieb vo svojom liste Sirovi Johnovi Somersovi, členovi parlamentu.
Touto myšlienkou sa zaoberal aj škótsky osvietenec Adam Smith, ale bol to sociológ R. K. Merton, kto tento pojem v 20. storočí spopularizoval.
V diele The Unanticipated Consequences of Purposive Social Action sa snažil uplatniť systematickú analýzu problému neplánovaných dôsledkov úmyselných činov, ktoré majú viesť k sociálnej zmene, zdôraznil že ide o zámernú činnosť, teda zahŕňa motívy a následne aj možnosť voľby medzi rôznymi alternatívami.
Časom, sa pravidlo o neplánovaných dôsledkoch začalo používať ako porekadlo alebo osobité varovanie, že zásah v systéme, má tendenciu vytvárať neočakávané a často nežiaduce dôsledky.

K. Marx

Marx chápal nezamýšľané dôsledky ľudského jednania ako hnaciu silu v spoločnosti. Príkladom je situácia, kde buržoázia s cieľom zvýšiť zisk neúmyselne plodí (mimo iného) masy proletariátu, ktorý nakoniec zapríčiní koniec buržoázie. Poukazuje na protikladnosť zamýšľaného a konečného dôsledku a hovorí, že cieľom spoločnosti by mala byť minimalizácia dopadu nezamýšľaných dôsledkov.

F. Engels

V rámci konceptu nezamýšľaných dôsledkov ľudského jednania sa Engels zaoberal prevažne dopadom technických vynálezov a všeobecne pokroku na ľudskú spoločnosť a prírodu. Vďaka zdokonaľujúcej sa vede sme schopný stále presnejšie odhadnúť dopady ľudského jednania na prírodu. Veda však nie je schopná predvídať vzdialenejšie dôsledky ľudského jednania, pokiaľ slúži kapitalistom sledujúcim iba zisk. Hovoril napríklad o zotročení domorodého obyvateľstva po objavení Ameriky alebo o sociálnych krízach (utláčanie robotníkov) spôsobených industrializáciou.

K. Popper

Na rozdiel od Mertona, Popper dospel k presvedčeniu o nemožnosti a predovšetkým nezmyselnosti zasahovania do chodu spoločnosti. Chápal koncept ako „hru“, kde vždy niekto získa a niekto stratí (hra s nulovým súčtom). Snažil sa poukázať na negatívne dopady ľudského jednania – napríklad na vojny, finančné krízy a nezamestnanosť.

R. Boudon

Boudon na rozdiel od Mertona hovorí o priamo zvrátených dôsledkoch ľudského jednania, kedy dobré úmysly aktérov majú úplne opačný dopad. K zvrátenému efektu dochádza, keď sa dva a viac aktérov pokúša o dosiahnutie rovnakého cieľa (napr. dostať sa do práce včas). Boudon odmietal možnosť naprogramovať spoločnosť podľa utopických modelov. Čím viac sa spoločnosť snaží ideálu priblížiť, tým viac sa od neho vzďaľuje. Rovnako tak odmietal snahu dôsledky jednania eliminovať. Podľa jeho názoru by dochádzalo k obmedzeniu slobody ľudského jednania.

Typy

Nezamýšľané dôsledky možno zhruba rozdeliť do troch typov:
Václav Sukdol

Životopis

Po skončení štúdií pôsobil v juhočeskom Písku na štátnej reálke Adolfa Heyduka. Dňa 30. apríla roku 1939 odišiel do dôchodku. Za jeho dlhoročné a veľmi úspešné pôsobenie v školskej službe mu bolo udelené vtedajším ministrom školstva zvláštne uznanie. Zomrel 2. apríla v roku 1951 v Písku.
V entomológii sa zaoberal štúdiom a zberom chrobákov (Coleoptera). Svoje zbery hmyzu prevádzal hlavne v južných Čechách, predovšetkých v okolí Písku a na Šumave v okolí Lenory. Zberateľské cesty podnikal i na Slovensko, kde tieto svoje údaje zistených vzácnejších a významných druhov chrobákov poskytol k publikovaniu prof. Janovi Roubalovi do jeho "Katalogu Coleopter (brouků) Slovenska a Podkarpatska".
Sainte-Pience

Poloha

Obec má rozlohu 8,68 km². Najvyšší bod je položený 201 m n. m. a najnižší bod 105 m n. m.

Obyvateľstvo

Počet obyvateľov obce je 305 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Každodenné uvedomovanie si svojej vlastnej životnej cesty

Každodenné uvedomovanie si svojej vlastnej životnej cesty je podmienka toho, aby sme dospeli k jasnému a pravému filozofovaniu. Spočíva vo vážnom chápaní svojich rozhodnutí, v premýšľaní toho, čo sme urobili a aké skúsenosti sme získali.
V rámci tejto cesty k pravému filozofovaniu je nevyhnutné vybrať si jej podobu, čiže zodpovedať si otázku Ako budem žiť?
Odpoveď na túto otázku si musí nájsť každý sám. Nemožno ju predpísať, predložiť ako niečo definitívne platné, nie je to ani nič vonkajšie. Treba si tu zachovať možnosť a odvahu k pokusom. Výber treba spraviť rozhodne, ale nelpieť na ňom, ale neustále overovať a opravovať. Nejde tu však o ľubovôľu, lež treba tu postupovať s vážnosťou, ktorá nás nakoniec privedie k jednote.